«Դժվար է գտնել այնպիսի բառ, որ նկարագրենք Հովհաննես Զարդարյանի ներդրումը հայ արվեստի, մշակույթի և գեղանկարչության մեջ: Եթե ես հիմա մտածեմ` գտնել ճիշտ բառը, չեմ նկարագրի, թե որակական կամ մշակույթի իմաստով ինչ ներդրում է ունեցել, այլ կասեմ, որ այդ ներդրումը հսկայական է:Անձամբ մի քանի անգամ հանդիպել եմ մեծ վարպետին: Նա իսկապես ակադեմիկոս էր, ոչ միայն նրանով, որ Խորհրդային միության գեղարվեստի ակադեմիայի անդամ էր, այլ նաև իր ոճով, հետազոտական արվեստագետի իր տեսակով իսկապես ժամանակակից արվեստի ակադեմիկոս էր»,- «Արմենպրես»-ի հետ զրույցում նշեց ՀՀ նախագահ Արմեն Սարգսյանը: